XO บวกเกือบ 6% โบรกฯเคาะเป้า 7.90 บ. มองกำไรไตรมาส 2 มีลุ้นโตต่อ รับยอดขายเพิ่ม
XO บวกเกือบ 6% โบรกฯเคาะเป้า 7.90 บ. มองกำไรไตรมาส 2 มีลุ้นโตต่อ รับยอดขายเพิ่ม ล่าสุดอยู่ที่ 6.50 บาท บวก 0.35 บาท หรือ 5.69% มูลค่าซื้อขาย 20.22 ล้านบาท
XO บวกเกือบ 6% โบรกฯเคาะเป้า 7.90 บ. มองกำไรไตรมาส 2 มีลุ้นโตต่อ รับยอดขายเพิ่ม ล่าสุดอยู่ที่ 6.50 บาท บวก 0.35 บาท หรือ 5.69% มูลค่าซื้อขาย 20.22 ล้านบาท
19 มิ.ย. 2563

ผู้สื่อข่าวรายงานว่า ราคาหุ้น บริษัท เอ็กโซติค ฟู้ด จำกัด (มหาชน) หรือ XO ล่าสุด ณ เวลา 15.34 น. อยู่ที่ 6.50 บาท บวก 0.35 บาท หรือ 5.69% สูงสุดที่ 6.55 บาท ต่ำสุดที่ 6.15 บาท ด้วยมูลค่าซื้อขาย 20.22 ล้านบาท

ทั้งนี้ บล.โนมูระ พัฒนสิน ระบุในบทวิเคราะห์ แนะนำ “ซื้อ” หุ้น XO ประเมินราคาเป้าหมายที่ 7.90 บาท โดยผลประกอบการไตรมาส 1/63 ทำได้ดีกว่าที่บริษัทฯคาดไว้ พลิกกำไร 47.3 ล้านบาท จากขาดทุน 1.1 ล้านบาท ในไตรมาส 4/62 จากการฟื้นตัวของยอดขาย ได้รับผลบวกจากการระบาดของ COVID-19 ทำให้ร้านอาหารในต่างประเทศต้องปิดให้บริการจากมาตรการ Lockdown ส่งผลต่ออุปสงค์ของซอสปรุงรส และวัตถุดิบในการประกอบอาหารขยายตัว ซึ่งกว่า 90% ของช่องทางการขายในต่างประเทศ เป็นการขายผ่านตัวแทนจำหน่ายเพื่อนำไปขายต่อให้กับร้านค้า อาทิ Supermarket และ Superstore จึงได้รับอานิสงส์บวกโดยตรง ประกอบกับการเลื่อน / ยกเลิกการจัดงานแสดงสินค้าใหญ่ๆบางส่วนไปในช่วงครึ่งหลังปี 2563 ทำให้ค่าใช้จ่ายการตลาดลดลงอย่างมีนัยฯ
ขณะที่ในช่วงไตรมาส 2/63 มีแนวโน้มกำไรเติบโตต่อเนื่องทั้งเมื่อเทียบจากปีก่อน และเมื่อเทียบจากไตรมาสก่อน จากทิศทางยอดขาย และ SG&amp;A ลดลง จากอานิสงส์บวก COVID-19 ทำให้เกิด New normal ต่อการประกอบอาหารเอง และการเลื่อนการจัดงานแสดงสินค้าไปในช่วงปลายปี โดยรวมคาดกำไรสุทธิปี 2563 อยู่ที่ 146 ล้านบาท เติบโต 19.7% เมื่อเทียบจากปีก่อน